Dahomejas karaliste
Dahomejas karaliste bija Āfrikas valsts, kas pastāvēja Rietumāfrikas piekrastē 1620.—1900. gadā. Valsts atradās tagadējās Beninas un Togo teritorijā. No 17. līdz 19. gadsimtam Dahomejas varas iestādes eiropiešiem pārdeva aptuveni divus miljonus vergu. 1899. gadā Beninas piekrastes zona, Dahomejas karaliste-protektorāts un citas teritorijas, ko franči ieņēma ziemeļos, izveidoja Dahomejas koloniju (galvaspilsēta Portonovo), kas savukārt 1904. gadā kļuva par Francijas Rietumāfrikas daļu.